الصفحه دى يتيمه, حاول تضيفلها لينك فى صفحات تانيه متعلقه بيها. الرنك ( جمعها: رنوك ) كلمه فارسيه معناها اللون ، و استخدمت بمعنى الاشاره او الشعار او الرمز اللى بيستعمله الامير او السلطان فى مصر فى عصر الدوله المملوكيه. الرنك ممكن يستخدم كمان للدلاله على وظيفة الامير. الرنك ممكن يمثل حاجه بيحبها و بيهواها الامير زى الشجاعه اللى رمز ليها الظاهر بيبرس برسم السبع فكان السبع رنك ليه بيحطه على راياته و بينقشه على فلوسه. الرنوك اللى بتدل على وظيفة الامير كان منها داوية الحبر و المقلمه اللى بيرمزو لكاتب السر و الدودار ، و الكاس للساقى ، و السيف و الخنجر للسلاح دار ، و الإبريق للطشتدار. اتنقلت كلمة رنك rank للغات اوروبا اللى نقلت نظم كتيره من مصر المملوكيه.